CELEX: E2020P0007
Language: et
Date: 2020-06-02 00:00:00
Title: EFTA kohtult nõuandva arvamuse saamise taotlus, mille Fürstliches Obergerich esitas 2. juunil 2020 seoses M ja X AG suhtes algatatud kriminaalmenetlusega (Kohtuasi E-7/20) 2020/C 332/09

8.10.2020   
            
            
               ET
            
            
               Euroopa Liidu Teataja
            
            
               C 332/9
            
         
      EFTA kohtult nõuandva arvamuse saamise taotlus, mille Fürstliches Obergerich esitas 2. juunil 2020 seoses M ja X AG suhtes algatatud kriminaalmenetlusega
      (Kohtuasi E-7/20)
      (2020/C 332/09)
      Fürstliches Obergericht (Liechtensteini Vürstiriigi apellatsioonikohus) esitas 2. juunil 2020 EFTA kohtule taotluse, mis saabus kohtu kantseleisse 10. juunil 2020, nõuandva arvamuse saamiseks M ja X AG suhtes algatatud kriminaalmenetluses. Arvamust taotletakse järgmistes küsimustes:
      
                  1.
               
               
                  Kas läbipõlemisest taastumise infusioonid, mis sisaldavad siin määratletud ainete kombinatsiooni, tuleb liigitada ravimiteks direktiivi 2001/83/EÜ artikli 1 punkti 2 tähenduses?
                  
                              a)
                           
                           
                              Kui vastus sellele küsimusele on jaatav, siis kas käesoleval juhul on läbipõlemisest taastumise infusiooni tootmise, tarnimise ja manustamise näol tegemist turuleviimisega direktiivi artikli 2 lõike 1 tähenduses?
                           
                        
                              b)
                           
                           
                              Kui vastused eelmistele küsimustele on jaatavad, siis kas läbipõlemisest taastumise infusioonid on direktiivi artikli 2 lõike 1 tähenduses ravimid, mis on toodetud tööstuslikult või valmistatud tööstuslikku protsessi sisaldava meetodiga?
                           
                        
                              c)
                           
                           
                              Kas läbipõlemisest taastumise infusioonid kuuluvad nende tootmismeetodi tõttu direktiivi artikli 3 lõikes 2 sätestatud erandi kohaldamisalasse?
                           
                        
            
                  2.
               
               
                  Mida tuleb direktiivi 2001/83/EÜ (muudetud direktiiviga 2011/62/EL) tähenduses mõista „hulgimüügi“ all ja millised kriteeriumid peavad selleks olema täidetud?
               
            
                  3.
               
               
                  Juhul kui eespool nimetatud direktiivid on käesolevas asjas põhimõtteliselt kohaldatavad, siis
                  kas Euroopa Majanduspiirkonna lepingu artiklis 31 ja sellele järgnevates artiklites sätestatud asutamisvabadusega on kooskõlas ja ühtlasi tuleb pidada proportsionaalseks, kui kõnealust liiki ravimitega ärilise kauplemise suhtes, mis toimub EMPs asuva füüsilise või juriidilise isiku elukohariigis või EMP riigi ja kolmanda riigi vahel, ilma et need ravimid oleksid kordagi elukohariigi territooriumil, kohaldatakse seadusjärgset loakohustust, mille rikkumise eest võib väärteona karistada kuni kuuekuulise vabadusekaotusega?
               
            
                  4.
               
               
                  Kas eespool esitatud küsimuste vastuseid mõjutab see, kui mõnes teises EMP riigis (siin: ELi liikmesriik Saksamaa) ei ole kõnealuste ravimite jaoks luba vaja?